**Հավելված N8**

**ՀՀ շուկայի վերահսկողության**

**Տեսչական մարմնի ղեկավարի**

**2021թ. դեկտեմբերի 07-ի 571-Լ հրամանի**

**ԿԱՆՈՆԱԴՐՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇՈՒԿԱՅԻ ՎԵՐԱՀՍԿՈՂՈՒԹՅԱՆ ՏԵՍՉԱԿԱՆ ՄԱՐՄՆԻ**

**ԱՐՏԱԴՐԱԿԱՆ ԿԱՆԵՓԻ ՎԵՐԱՀՍԿՈՂՈՒԹՅԱՆ ԻՐԱԿԱՆԱՑՄԱՆ ՎԱՐՉՈՒԹՅԱՆ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Արտադրական կանեփի վերահսկողության իրականացման վարչությունը (այսուհետ` Վարչություն) Հայաստանի Հանրապետության շուկայի վերահսկողության տեսչական մարմնի (այսուհետ` Տեսչական մարմին) կառուցվածքային ստորաբաժանում է, որն իր իրավասության սահմաններում իրականացնում է արտադրական կանեփի արտադրության, արտահանման, ներմուծման, մեծածախ առևտրի լիզենզավորման, քվոտավորման, և օրինական շրջանառության կարգավորման նպատակով «Թմրամիջոցների և հոգեմետ (հոգեներգործուն) նյութերի մասին» ՀՀ օրենքով և այլ իրավական ակտերով սահմանված նորմերի նկատմամբ վերահսկողություն:
2. Վարչությունն իր գործունեության ընթացքում ղեկավարվում է Հայաստանի Հանրապետության Սահմանադրությամբ, Հայաստանի Հանրապետության օրենսգրքերով և օրենքներով, Կառավարության և վարչապետի որոշումներով, Հայաստանի Հանրապետության միջազգային պայմանագրերով, սույն Կանոնադրությամբ, Տեսչական մարմնի կառավարման խորհրդի (այսուհետ` Խորհուրդ) որոշումներով, Տեսչական մարմնի ղեկավարի հրամաններով, ինչպես նաև Վարչության լիազորությունների հետ կապված այլ իրավական ակտերով:
3. Վարչության կանոնադրությունը հաստատում, փոփոխում և ուժը կորցրած է ճանաչում Տեսչական մարմնի ղեկավարը:
4. Խորհրդի հավանությանն արժանացած Վարչության հաստիքացուցակը հաստատում է, Բաժնի աշխատողների քանակը վարչապետի հաստատմանը ներկայացնում է Տեսչական մարմնի ղեկավարը:

**II. ՎԱՐՉՈՒԹՅԱՆ ՆՊԱՏԱԿՆԵՐԸ ԵՎ ԽՆԴԻՐՆԵՐԸ**

5. Վարչության հիմնական նպատակները և խնդիրներն են.

1) արտադրական կանեփի արտադրության, արտահանման, ներմուծման, մեծածախ առևտրի լիզենզավորման, քվոտավորման, և օրինական շրջանառության կարգավորման նպատակով «Թմրամիջոցների և հոգեմետ (հոգեներգործուն) նյութերի մասին» ՀՀ օրենքով և այլ իրավական ակտերով սահմանված նորմերի նկատմամբ վերահսկողության իրականացման կազմակերպումը:

**III. ՎԱՐՉՈՒԹՅԱՆ ՀԻՄՆԱԿԱՆ ԳՈՐԾԱՌՈՒՅԹՆԵՐԸ**

6.Վարչությունը Տեսչական մարմնի իրավասության շրջանակներում իր խնդիրներին և նպատակներին համապատասխան՝

1. Իրականացնում է տնտեսվարող սյուբեկտի կողմից արտադրական կանեփի արտադրության, արտահանման, ներմուծման, մեծածախ առևտրի լիզենզավորման, քվոտավորման, և օրինական շրջանառության կարգավորման նպատակով օրենքով և այլ իրավական ակտերով սահմանված նորմերի նկատմամբ վերահսկողություն՝ ստուգումների, ուսումնասիրությունների և դիտարկումների միջոցով՝ օրենքով սահմանված կարգով,
2. Իրականացնում է վերահսկողության ընթացքում իրավախախտումների հայտնաբերման դեպքում խախտումների վերացման վերաբերյալ պարտադիր կատարման ենթակա կարգադրագրեր տալու աշխատանքները,
3. Վարչության առջև դրված գործառույթներից և խնդիրներից բխող իրավական ակտերի նախագծերի, առաջարկությունների, եզրակացությունների, այլ փաստաթղթերի նախապատրաստմանը, ինպես նաև դրանց վերաբերյալ մեթոդական պարզաբանումների և ուղեցույցների մշակմանը մասնակցություն,
4. Տեսչական մարմնի խնդիրների և գործառույթների ապահովման նպատակով իրականացնում է այլ գործառույթներ:

**IV. ՎԱՐՉՈՒԹՅԱՆ ԱՇԽԱՏԱՆՔՆԵՐԻ ԿԱԶՄԱԿԵՐՊՈՒՄԸ ԵՎ ՂԵԿԱՎԱՐՈՒՄԸ**

1. Վարչությունը անմիջական ղեկավարումն իրականացնում է Վարչության պետը:
2. Վարչության պետը պաշտոնի նշանակվում և պաշտոնից ազատվում է քաղաքացիական ծառայության մասին Հայաստանի Հանրապետության օրենսդրությամբ և այլ իրավական ակտերով սահմանված կարգով:
3. Վարչության պետը պատասխանատու է Վարչության առջև դրված խնդիրների և Վարչությանը վերպահված գործառույթների իրականացման համար:
4. Վարչության պետը հաշվետու է Տեսչական մարմնի ղեկավարին:
5. Վարչության պետը`
6. ղեկավարում է Վարչության ընթացիկ գործունեությունը.
7. տալիս է հանձնարարականներ և ցուցումներ.
8. ներկայացնում է տեղեկատվություն Տեսչական մարմնի ղեկավարին՝ Վարչության կողմից իրականացվող աշխատանքների ընթացքի մասին.
9. ապահովում է Տեսչական մարմնի ղեկավարի հրամանների և ցուցումների կատարումը.
10. սահմանում է աշխատանքի բաշխում աշխատողների միջև.
11. ստորագրում է Վարչության անունից պատրաստվող փաստաթղթերը.
12. իրականացնում է իր պաշտոնի անձնագրով նախատեսված այլ գործառույթներ:
13. Վարչության պետի և Վարչության քաղաքացիական ծառայողների իրավունքները և պարտականությունները, նրանց մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանձները սահմանվում են քաղաքացիական ծառայության մասին ՀՀ օրենսդրությամբ, պաշտոնի անձնագրերով և սույն կանոնադրությամբ:
14. Վարչության պետի բացակայության դեպքում նրա պարտականությունները կատարում է Վարչության գլխավոր մասնագետներից մեկը՝ Վարչության պետի հանձնարարությամբ: